புறப்பட்ட நாளில் , இன்ப வெள்ளம் என் உள்ளத்திலே பொங்கி எழுந்தது ; கண்களில் ஆனந்தக் கண்ணீர் வழிந்தது. வாணிக மாமணியே ! அன்றுமுதல் சுதேசக் கப்பல் வாணிகம் வளர்ந்தது ; வெள்ளையர் வாணிகம் தளர்ந்தது. அதுகண்டு அவர் உள்ளம் எரிந்தது. வெறுக்கத்தக்க சூழ்ச்சிகளை அன்னார் கையாளத் தலைப்பட்டனர் ; சுதேசக் கம்பெனி வேலையினின்றும் நான் விலகிக்கொண்டால் நூறாயிரம் ரூபாய் கையடக்கம் தருவதாக மறைமுகமாகக் கூறினர். எனக்கு உற்ற துணையாக நின்று ஊக்கம் தந்த நண்பர்களைப் பலவாறு பயமுறுத்தினர் ; இவையெல்லாம் பயனற்று ஒழிந்த நிலையிலே அடக்குமுறையைக்